Nils Bjørhovde

Nils Andreas Johannesen Bjørhovde (født 30. august 1871 i Eid i NordfjordNils Bjørhovde registrert i Folketellingen av 1910, død 4. februar 1947 i Harstad) var en norsk skolemann, avholdsmann, indremisjonsleder, politiker og forfatter.Intervju med dattersønnen Jan Parow på nettstedet harstadklubben.no. Han var onkel av arkitekten Sigurd Bjørhovde.

I 1932 ga han under psevdonymet Nils Weed ut boken Firkløveret fra Hindøya på Lutherstiftelsens forlag.Nasjonalbibliotekets registrering av Nils Bjørhovdes bok Firkløveret fra Hindøya Samme år ga datteren Herdis Bjørhovde ut sin eneste bok, ungpikeromanen Til Lykkeland, på Windju Simonsens forlag. Begge bokutgivelsene var illustrert av Karl Dahl.

Nils Bjørhovde var bestyrer for folkeskolen i Harstad. I 1907 ble han innvalgt i Harstad kommunestyre som kandidat på Avholdsfolkets liste. Ved valget i 1910 er han ikke oppført som innvalgt, men i 1913 ble han valgt inn som representant for Avholdspartiet, og gjenvalgt i 1919, 1922 og 1925.Oversikt på lokalhistoriewiki.no over kommunestyrerepresentanter i Harstad i perioden 1904-1964 Fra 1927 var han medlem av styret i Harstad Sparebank.Om Harstad Sparebank på lokalhistoriewiki.no. Han var også medlem av Troms kooperative fylkeslags første styre.Om Troms kooperative fylkeslag på lokalhistoriewiki.no

Som sentral lederskikkelse i Det norske lutherske Indremisjonsselskap var han en av hovedtalerne på Det frivillige stiftsmøte i Bodø i 1923, der folkeskolens undervisning ble drøftet.Artikkel om møtet på lokalhistoriewiki.no

 Referanser 

Kategori:Norske forfattere
Kategori:Personer fra Eid kommune